  Майя Бывальцева Ижкарын ньыль юртъёс вылын буре ваён пулъёс усьтозы. Со сярысь кар администрацилэн пресс-службаез ивортӥз. Нылпи творчествоя юрт борды ватсаса-тодон валан сётонъя ужъюртлэсь азьвыл кивалтӥсьсэ - Удмуртиысь калык дышетӥсез, элькунысь дышетон удысысь дано ужасез - Юрий Машенинэз буре ваён пул шуккозы. Надежда Курченкоез 91 номеро школаын буре ваёзы. Мемориал пул усьтэм сяна, дышетсконнилэн коллективез куремъя, школалы бортпроводницалэсь нимзэ сётозы. Столичной лицейлэн борддор бордаз Совето Союзлэн Героезлы Евгений Кунгурцевлы сӥзем пул юнматозы. Гагарин нимо ульчаысь 37 номеро юрт вылын бигер кылбурчиез но журналистэз Ринат Баттловез буре ваён пул кылдоз. Со та юртын 20 арлэсь кема улӥз. Тодэ вайытом, Удмуртиын 10 нимо-дано удмуртъёслы буре ваён пулъёс усьтыны малпало.  Тегъёс: Мерлык Ижкар Удмуртия школаос буреваён  